kardosdrur/scandi-wiki huggingface dataset:
WrestleMania XV

WrestleMania XV var den 15. udgave af pay-per-view-showet WrestleMania produceret af World Wrestling Federation. Det fandt sted 28. marts 1999 fra First Union Center i Philadelphia, Pennsylvania, hvor der var 20.276 tilskuere.

Showets main event var en VM-titelkamp mellem The Rock og Steve Austin, men på programmet var også en Hell in a Cell Match mellem The Undertaker og Big Boss Man.

Resultater 

 WWF Hardcore Championship: Hardcore Holly besejrede Billy Gunn og Al Snow i en Triple Threat Hardcore Match
 Hardcore Holly vandt dermed titlen 
 WWF World Tag Team Championship: Owen Hart og Jeff Jarrett (med Debra McMichael) besejrede Test og D'Lo Brown (med Ivory)
 Butterbean besejrede Bart Gunn
 Mankind besejrede Big Show via diskvalifikation
 WWF Intercontinental Championship: Road Dogg besejrede Ken Shamrock, Goldust (med The Blue Meanie og Ryan Shamrock) og Val Venir i en Four Corners Elimination Match 
 Kane besejrede Triple H via diskvalikation
 WWF Women's Championship: Sable besejrede Tori
 WWF European Championship: Shane McMahon (med Test) besejrede X-Pac
 The Undertaker (med Paul Bearer) besejrede Big Boss Man i en Hell in a Cell Match
 WWF Championship: Steve Austin besejrede The Rock i en No Disqualification Match 
 Steve Austin vandt dermed VM-titlen igen.

Wrestling
Wrestling i 1999
VM i bandy 2008

Verdensmesterskabet i bandy 2008 var det 28. VM i bandy gennem tiden, og mesterskabet blev arrangeret af Federation of International Bandy. Turneringen blev afviklet i Moskva, Rusland i perioden 26. januar – 3. februar 2008. VM var opdelt i en A-turnering med seks hold og en B-turnering med syv hold.

Mesterskabet blev vundet af Rusland efter finalesejr over Sverige på 6-1. Det var Ruslands tredje VM-titel i træk og femte i alt. Bronzemedaljerne gik for tredje år i træk til Finland, som besejrede Kasakhstan med 8-3 i bronzekampen.

A-VM 

A-VM havde deltagelse af seks hold, som først spillede en indledende runde alle-mod-alle. Kampene afvikledes over 2 × 45 minutter med efterfølgende straffeslag, hvis kampen endte uafgjort. Sejre gav 2 point, uafgjorte 1 point, mens nederlag gav 0 point. Resultatet af straffeslagskonkurrencer anvendtes kun til at afgøre indbyrdes rangering ved pointlighed mellem to hold.

De fire bedste hold kvalificerede sig til semifinalerne, hvor nr. 1 mødte nr. 4 og nr. 2 spillede mod nr. 3. Taberne af semifinalerne mødtes i bronzekampen, mens vinderne spillede finale om verdensmesterskabet.

Holdet, der sluttede på sidstepladsen i den indledende runde, spillede kvalifikationskamp til næste års VM mod vinderen af B-VM.

Indledende runde

Finalekampe

B-VM 

B-VM havde deltagelse af syv hold, som først spillede en indledende runde alle-mod-alle. Kampene afvikledes over 2 × 30 minutter med efterfølgende straffeslag, hvis kampen endte uafgjort. Sejre gav 2 point, uafgjorte 1 point, mens nederlag gav 0 point. Resultatet af straffeslagskonkurrencer anvendtes kun til at afgøre indbyrdes rangering ved pointlighed mellem to hold.

Vinderen af B-VM's gruppespil kvalificerede sig til en oprykningskamp til A-gruppen mod nr. 6 fra A-VM. De resterende seks hold spillede placeringskampe om deres endelige placering ved B-VM.

Indledende runde

Placeringskampe

Kvalifikation til A-VM 2009 

A-VM's nr. 6, Hviderusland, og vinderen af B-VM, USA, mødtes i en kvalifikationskamp om den sidste ledige plads ved næste års A-VM. Kampen blev vundet 3-1 af Hviderusland, som dermed sikrede sig endnu en sæson i A-gruppen.

Kilder / eksterne henvisninger 
Bandy 2008 – World Championships – Moscow Russia  

2008
Bandy i 2008
Bergsøysundbroen

Bergsøysundbroen er en flydebro, som krydser Bergsøysundet mellem Aspøya og Bergsøya i Møre og Romsdal fylke i Norge. 

Den blev åbnet i 1992 og er en del af «KRIFAST» – fastlandsforbindelsen til Kristiansund. Broen er i dag en del af riksvei 70 og Europavej E39.

Brooverbygningen består af et stålgitterværk med rørknudepunkter. Selve brobanen består af stålplader. Pontonerne er bygget i letbeton LC55.

Broen er udstyret med konstant overvågning, bl.a. til registrering af lækage i pontonerne, bølgetilstand, tidevand og broens bevægelser. Målingerne overføres direkte til en overvågningscentral.

Bergsøysundbroen  blev i 2002 foreslået fredet i Nasjonal verneplan for veger, bruer og vegrelaterte kulturminner. Riksantikvaren fredede broen 17. april 2008.

Referencer 

Broer i Møre og Romsdal
Broer i Norge
Pontonbroer
Kristiansund
Gjemnes
Tulane University

Tulane University er et privat universitet i New Orleans i delstaten Louisiana, USA. Det blev grundlagt som et offentligt, lægevidenskabeligt universitet i 1834 under navnet Medical College of Louisiana, og er det eneste universitet i USA, som er blevet privatiseret.

Universitet har et af de højeste antal undervisere pr. studerende i USA (1:8), da der i 2006 var 10.606 studerende og 1.319 videnskabeligt ansatte.

Undervisningen gives op til doktorgradsniveau.  Studierne og forskningen inden for lægevidenskab ved Tulane har betydelig national finansiering.  Der er også studieretninger inden for retsvidenskab, økonomi, arkitektur, informationsteknologi, ingeniørvidenskab og humaniora.

Nogle tidligere studerende ved Tulane er blandt andre Yahoo-grundlægger David Filo, politikeren Newt Gingrich, og tv-værten Jerry Springer.  

Den danske arkæolog Frans Blom var ansat ved universitetet, hvor han fra 1926 var leder af universitetets afdeling for Mellemamerika.

Referencer

Ekstern henvisning 

 Tulane University

Universiteter i Louisiana
Etableret i 1834
New Orleans
Marie Louise af Østrig

Maria Louise af Østrig (12. december 1791 – 17. december 1847) var en østrigsk ærkehertuginde, der var Kejser Napoleon 1.'s anden hustru og kejserinde af Frankrig fra 1810 til 1814.

Hun var datter af Frans 2., den sidste kejser af det Tysk-romerske rige. Hendes forlovelse med den franske kejser var et diplomatisk skaktræk under Napoleonskrigene. De fik ét barn, Napoleon 2..

Efter Napoleons fald blev hun regerende hertuginde af Parma, Piacenza og Guastalla i Italien. Få måneder efter kejserens død i 1821 blev hun gift med en østrigsk general, grev Adam Albert von Neipperg, og efter dennes død i 1829, med grev Charles-René de Bombelles.

Eksterne henvisninger 

Huset Habsburg-Lothringen
Personer i Frankrigs historie
Personer i Italiens historie
Ærkehertuginder af Østrig
Østrigere i 1800-tallet
Franskmænd i 1800-tallet
Franske kejserinder
Regerende hertuginder af Parma
Knud E. Sørensen

Knud E. Sørensen (født 16. september 1934, død 9. februar 2013), dansk klassisk pianist og docent, uddannet ved Det Kongelige Danske Musikkonservatorium i København hos professor Holger Lund Christiansen, professor Arne Skjold Rasmussen og professor Victor Schiøler, debutkoncert 1958, videregående uddannelse hos professor Guido Agosti, Accademia Musicale Chigiana i Siena, Italien.

Ansat som docent ved Det Jyske Musikkonservatorium i Aarhus i 1974-2004

Eksterne henvisninger 
 Gads Musikleksikon, Gads Forlag, 1976, side 448.

Pianister fra Danmark
Ahmet Zogu

Ahmet Zogu (født Ahmet Muhtar Bey Zogolli 8. oktober 1895 på Burgajet-borgen, Nordalbanien i det Osmanniske Rige, død 9. april 1961 i Paris, Frankrig) var en albansk adelsmand og politiker, der var Albaniens leder fra 1922 til 1939 og udråbte sig selv som Kong Zog 1. af Albanien i 1928.

Ahmet Zogu var premierminister fra 1922 til 1924 og igen i 1925, præsident fra 1925 til 1928 og selvudråbt konge fra 1928 til 1939. I forsøget på at bevare magten gjorde han sig stærkt afhængig af Italien, som i 1939 afsatte ham, hvorpå han drog i eksil i Grækenland og senere i London.

Hans søn Leka var prætendent til den forsvundne trone frem til sin død i 2011, men en folkeafstemning i 1997 afviste monarkiets genoprettelse.

Referencer

Eksterne henvisninger 

Albaniens præsidenter
Konger af Albanien
Politikere fra Albanien
Muslimske monarker
Alexander 1. af Serbien

Alexander 1. (14. august 1876 – 11. juni 1903) var konge af Serbien fra 1889 til 1903.

Han var Serbiens sidste konge af slægten Obrenović. Efter at han og dronningen blev myrdet i et statskup i 1903, gik tronen over til slægten Karadjordjević.

Konger af Serbien
Huset Obrenović
Ortodokse monarker
Eigil Vedel Schmidt

Ejgil Vedel Schmidt (22. februar 1912 i Svendborg – 15. september 2002 smst) var en dansk billedhugger og kunstmaler. 

Schmidt var uddannet fra teknisk skole og Kunstakademiet i København. Han modtog flere priser.

Værker 
 Skive, 1948, "Ida og Marie på trappen", granitskulptur, Asylgade. 
 Svendborg, 1953 "Svendborgpigen", Niels Hansens Vej, Søfartsmonumentet ved Lystbådehavnen og "Gående par", Odensevej.
 Søby, 1965: Søby Skole på Ærø."En gravid kvinde med et lille barn", statue i Bornholmsk granit. 
 Voer Kirke, 1953, Krucifiks 
 Horsens, 1959, Ceresbrønden, Nørretorv.

Eksterne henvisninger 

Billedhuggere fra Danmark
Malere fra Danmark
Personer fra Svendborg
Abdullah Ahmad Badawi

Abdullah Ahmad Badawi (26. november 1939) er en malaysisk politiker, der var premierminister i Malaysia efter Mahathir bin Mohamad fra den 31. oktober 2003 til den 3. april 2009, hvor han overlod posten til den hidtidige vicepremierminister Najib Razak.

Referencer

Eksterne henvisninger 

Malaysias premierministre
Malaysias premierministre

Malaysia blev uafhængig i 1957 under navnet "Malaya". Malaysias premierministre har været:

Under britisk styre 
 Tunku Abdul Rahman (1955-1957)

Malaya (1957-1963) 
 Tunku Abdul Rahman (1957-1963)

Malaysia siden 1963 
 
 Tunku Abdul Rahman (1963-1970)
 Abdul Razak Hussein (1970-1976)
 Hussein Onn (1976-1981)
 Mahathir bin Mohamad (1981-2003)
Ling Liong Sik (4. februar 1988-16. februar 1988) (Overgangspremierminister)
 Abdullah Ahmad Badawi (2003-2009)
 Najib Razak (2009-2018)
 Mahathir bin Mohamad (2018-2020)
 Muhyiddin Yassin (2020-2021)
 Ismail Sabri Yaakob (2021-2022)
 Anwar Ibrahim (2022-)

Se også 
 Yang di-Pertuan Agong, Malaysias statsoverhoved

Noter 

 
Lister over regeringsledere
Sirhan Sirhan

Sirhan Bishara Sirhan (født 19. marts 1944 i Jerusalem, Britisk Palæstina) er en palæstineser, der den 5. juni 1968 skød og myrdede den amerikanske senator og præsidentkanditat Robert F. Kennedy i Los Angeles, Californien.

Tidlige liv 
Sirhan blev født i 1944 i Jerusalem ind i en kristen palæstinensisk familie, men emigrerede som 12-årig med familien til USA. Efter et kort ophold i New York slog familien sig ned i Los Angeles i Californien hvor Sirhan gik i både grundskole og high school.

Mordet på Robert F. Kennedy 

Den 5. juni 1968 skød og dræbte Sirhan den demokratiske senator og præsidentkanditat Robert F. Kennedy, lillebror til den ligeledes myrdede præsident John F. Kennedy. Drabet fandt sted i på et hotel i Los Angeles, hvor Kennedy netop havde holdt en tale til sine tilhængere i forbindelse med det californiske primærvalg.

Sirhan affyrede fra nært hold fire skud med en revolver mod Kennedy, der døde af sine kvæstelser 26 timer senere. Yderligere fem personer blev såret under skyderiet, der endte med at Sirhan blev overmandet af en række tilstedeværende mænd. Kennedy var det eneste dødsoffer.

Motiv 
Ifølge Sirhans mor, Mary Sirhan, var sønnens motiv for drabet arabisk nationalisme. Sirhan havde som palæstinenser følt sig forrådt af Kennedy på grund af hans støtte til Israel under Seksdageskrigen i 1967, hvor de israelske styrker havde vundet en massiv sejr over sine arabiske naboer.

Retssag 
Efter at have tilstået at have skudt Kennedy blev Sirhan den 23. april 1969 dømt til døden ved en retssag i byen Fresno i Californien. Dommen blev dog i 1972 omstødt til livsvarig fængsel. Pr. maj 2023 sidder Sirhan stadig fængslet i R.J. Donovan Correctional Facility i San Diego. Han har 16 gange anmodet om prøveløsladelse, senest i 2021 hvor løsladelsesudvalget sagde god for anmodningen, hvilket afventer guvernørens mulige godkendelse.

Referencer

Eksterne henvisninger 

 Biografi

Personer fra Palæstina
Mordere
Nawaz Sharif

Mian Muhammad Nawaz Sharif (urdu: میاں محمد نواز شریف) (født 25. december 1949 i Lahore) er en pakistansk politiker og forretningsmand, der i flere omgange har været landets premierminister.

Karriere 
Han var landets premierminister fra 1990 til 1993 og igen fra 1997 til 1999, hvor han blev styrtet ved et militærkup af Pervez Musharraf.

Nawaz Sharif tiltrådte som premierminister for fjerde gang den 5. juni 2013. Den 28. juli 2017 erklærede Pakistans højesteret ham uegnet til at varetage offentlige embeder som følge af hans indblanding i sagen om Panama-papirerne, og han gik derfor af som premierminister.

Sharif hører til blandt Pakistans rigeste mænd.

Referencer

Eksterne henvisninger 

 

Pakistans premierministre
Liaquat Ali Khan

Liaquat Ali Khan (urdu: لِیاقت علی خان; 1. oktober 189516. oktober 1951) var Pakistans første premierminister. Han var også omtalt i Pakistan som Quaid-e-Millat (قائد ملت, 'Nationens leder') eller 'Shaheed Nation-' e-Millat (شہِیدِ مِلّت, 'Nationens Martyr'). Han var en pakistansk statsmand, advokat, politisk teoretiker og en af de førende aktivister i Pakistan-bevægelsen. Den 15. august 1947, en dag efter deling af Indien, blev Khan Pakistans første premierminister; han havde også kabinetsportefølje som den første udenrigsminister, forsvarsminister og grænseregionsminister fra 1947 indtil hans død ved attentat i 1951. Før delingen var Khan kortvarigt den første britisk indiske finansminister i den midlertidige regering, der skulle påtage sig Pakistans og Indiens uafhængighed, ledet af Louis Mountbatten, den daværende vicekonge af Indien.

Han var en demokratisk politisk teoretiker, der fremmede parlamentarisme i Britisk Indien. Efter først at være blevet inviteret til den indiske nationalkongres, valgte han senere at tilslutte sig All-India Muslim League ledet af Muhammad Ali Jinnah, en indisk uafhængighedsaktivist, som senere talte for en separat muslimsk nationalstat ud af Indien med hinduistisk flertal; Khan hjalp Jinnah i kampagnen for det, der ville blive kendt som Pakistan-bevægelsen.

Som premierminister for det nyligt uafhængige Pakistan i begyndelsen af den kolde krig, tog Khans udenrigspolitik side med den USA-ledede vestblok over den sovjetunion-ledede østblok, selvom han også var fast besluttet på at være en del af de ikke-allierede Bevægelse. Da han stod over for intern uro i Balochistan og utilfredshed med sin håndtering af den første Kashmir-krig mod Indien, overlevede hans regering et kupforsøg af venstreorienterede politiske modstandere, som blev ledet af dele af det pakistanske militær i 1951. Ikke desto mindre forblev han ret populær blandt masserne og var ansvarlig for udbredelsen af målresolutionen, som foreskrev, at den pakistanske forfatning under udvikling ikke ville vedtage et europæisk ideologisk mønster, men i stedet ville være grundlæggende baseret på islams ideologi. Den 16. oktober 1951 blev Khan myrdet af en lejemorder, Said Akbar, ved et politisk møde i byen Rawalpindi.

Referencer

Eksterne henvisninger 

Pakistans premierministre
Bingu wa Mutharika

Bingu wa Mutharika (24. februar 1934 – 6. april 2012) var fra 2004 til sin død præsident i Malawi. Han var uddannet socialøkonom og blev præsident 24. maj 2004 efter, at han vandt et omstridt præsidentvalg. Han blev valgt ind for partiet United Democratic Front men brød med partiet, som blev ledet af tidligere præsident Bakili Muluzi i februar 2005. Han startede partiet Democratic Progressive Party, som da havde et mindretal af repræsentanterne i Malawis parlament. I maj 2009 vandt han atter valget.

Malawis præsidenter
Politikere fra Malawi
Bakili Muluzi

Elson Bakili Muluzi (født 17. marts 1943) var Malawis præsident i 1994-2004.

Muluzi stillede op ved 1994 års præsidentvalg, hvilket var Malawis første frie valg siden 1961, for UDF og slog den siddende præsident Hastings Banda med næsten 14 procentenheder (47,15% mod 33,44%). Under sin første femårsperiode som præsident oprettede han blandt andet et antikorruptionsbureau, en lovkommission og et ombudsmandsembede. Han vandt 1999 års præsidentvalg med mere end halvdelen af stemmerne, men formåede ikke at udrette meget under sin anden periode som præsident. Vestlige lande stoppede i perioder bistanden til landet på grund af "dårlig økonomisk politik og korruption." Parlamentsmedlemmer, som repræsenterede hans parti UDF forsøgte to gange under hans anden embedsperiode at få gennemført forandringer i grundloven, som skulle gøre det muligt for Muluzi at stille op ved præsidentvalget en tredje gang, men da dette mislykkedes, valgte han Bingu wa Mutharika som partiets mand i præsidentvalget 2004. Mutharika vandt valget, men Muluzi og han brød dog samarbejdet allerede efter et par måneder, og Mutharika dannede året efter et eget parti, Demokratisk Progressivt Parti (DPP).

Noter 

Malawis præsidenter
Politikere fra Malawi
Jakaya Kikwete

Jakaya Mrisho Kikwete (født 7. oktober 1950) var Tanzanias præsident fra 2005 til 2015 og samtidig leder af regeringspartiet Chama cha Mapinduzi (CCM).

Han var udenrigsminister i 1995-2005. Fra 2008 var han formand af den Afrikanske Union.

Eksterne henvisninger 

Tanzanias præsidenter
Nuværende statsoverhoveder
Politikere fra Tanzania
Gabons præsidenter

Siden Gabon blev uafhængig i 1960 har Gabons præsidenter været:

Notater 

 
Lister over præsidenter
præsidenter
Mads Andersen (pokerspiller)

Mads Andersen (født 10. august 1970) er en dansk backgammon- og pokerspiller.

Andersen vandt i 2002 verdensmesterskabet i backgammon, og vandt i 2005 EPT København på anden sæson af European Poker Tour.

I alt har han vundet over 1,1 mio. dollars i pokerturneringer..

Referencer

Eksterne henvisninger 

 
 Pokernyhederne.com Profil 

Pokerspillere fra Danmark
Backgammonspillere
Glenn Medeiros

Glenn Medeiros (født 24. juni 1970 i Lihue på Hawaii) er en portugisisk-hawaiiansk sanger og sangskriver, der er mest kendt som et one-hit wonder med sangen Nothing's Gonna Change My Love For You fra 1987. Sangen lå nr. 12 på Billboards top-100 og var nr. 4 på hitlisten i Storbritannien i en måned. Det lykkedes aldrig Medeiros at lave en opfølger.

I dag optræder Medeiros på et hotel i Waikiki og arbejder som lærer.

Diskografi 
 Glenn Medeiros (1987)
 Not Me (1988)
 Glenn Medeiros (1990)
 The Glenn Medeiros Christmas Album (1993)
 Sweet Island Music (1995)
 Captured (1999)
 ME (2003)
 With Aloha (2005)

Eksterne henvisninger 
 Glenn Medeiros' hjemmeside 

Sangere fra USA
Musikere fra Hawaii
Marc Anthony

Marc Anthony (født Marco Antonio Muñiz 16. september 1968 på Manhattan i New York City) er en amerikansk-puertoricansk Grammy-vindende singer-songwriter og skuespiller, der er mest kendt for sin salsa-musik og ballader. Indenfor salsaen er han den bedst sælgende artist nogensinde.

Efter at have udgivet adskillige album på spansk, udgav han i 2000 albummet When I Dream at Night, hvorfra hans store gennembrudshit, You Sang to Me, kommer. Sangen var med på soundtracket for filmen Runaway Bride. Siden har han atter hovedsageligt udgivet albums på spansk. Han udgav i 2011 singlen "Rain Over Me" med rapperen Pitbull.

Privat er han tidligere gift med Jennifer Lopez.

Diskografi 
 Otra Nota (1993)
 Todo a Su Tiempo (1995)
 Contra la Corriente (1997)
 Marc Anthony (1999)
 Desde un Principio: From the Beginning (samlingsalbum) (1999)
 When I Dream at Night (2000) 
 Unauthorized (samlingsalbum) (2000)
 Libre [spansk version) (2001)
 Libre (2001)
 Mended (2002)
 Amar Sin Mentiras (2004)
 Valió la Pena (2004)

Filmografi 
 Carlito's Way (1993)
 Natural Causes (1994)
 Hackers (1995)
 Big Night (1996)
 The Substitute (1996)
 Bringing Out the Dead (1999) 
 In the Time of the Butterflies (2001) 
 Man on Fire (2004)
 El Cantante (2007)

Referencer

Eksterne henvisninger 

 
 Marc Anthonys officielle hjemmeside

Sangere fra USA
Skuespillere fra New York
Personer fra New York City
Richard Marx

Richard Noel Marx (født 16. september 1963 i Chicago, Illinois) er en amerikansk pop/rock singer-songwriter og producer, der har solgt over 30 millioner albums. Han havde en lang række hits i 1980'erne og 1990'erne, der bl.a. inkluderer "Endless Summer Nights," "Right Here Waiting," "Now and Forever" og "Hazard". Selvom nogle af hans største hits har været ballader, har mange af hans sange været klassiske rocksang€, såsom "Don't Mean Nothing," "Should've Known Better," "Satisfied" og "Too Late to Say Goodbye."

Marx har formået at skrive sig ind i historiebøgerne ved at være den første solokunstner, der havde syv singler på Top 5 på Billboard Hot 100 singles hitlisten (3, 3, 2, 1, 1, 1, 4). Hans pladesalg på verdensplan er over 30 millioiner eksemplarer. Bortset fra sange, som han har skrevet, komponeret og indspillet selv, har han skrevet og/eller komponeret og samarbejdet med at skrive og/eller komponeret og produceret for et udvalg af andre succesfulde musikere, heriblandt "This I Promise You" fra NSYNC og "Dance With My Father" fra Luther Vandross. Sidstnævnte sang modtog adskillige Grammy Awards. Hans fortende og seneste hitsingle, "Long Hot Summer", der blev sunget af Keith Urban, gav Marx æren af at have en sang, som han var med til at skrive på toppen af hitlisterne i fire forskellige årtier.

Marx begyndte sin karriere som backing vocal for Lionel Richie samt som tv-reklame-sanger.

Privatliv 
Den 8. januar 1989 giftede Marx si med sangeren, danseren og skuespillerinden Cynthia Rhodes. Rhodes spillede og sang i filmen Staying Alive fra 1983, Flashdance fra 1983 og nok mest berømt fra succesfilmen Dirty Dancing fra 1987. Hun var var også med som "hovedrolle" i Marx' første musikvideo til sangen "Don't Mean Nothing." Rhodes var også kortvarigt forsanger i den anden sammensætning af synthpopbandet Animotion i slutningen af 1980'erne. Parret fik tre sønner — Brandon (født 1990), Lucas (født 1992) og Jesse (født 1994) — og havde tidligere boet i Lake Bluff ved Illionois. For nuværende bor Marx i Los Angeles. I en artikel fra den 4. april 2014 annoncerede parret at de gik fra hinanden efter 25 års ægteskab. Den 23. december 2015 giftede Marx sig med Daisy Fuentes i Aspen, Colorado, hvilket blev bekræftet på hans officielle Facebookside.
Parret havde været kærester i mindst et år inden.

Diskografi 

 Richard Marx (1987)
 Repeat Offender (1989)
 Rush Street (1991)
 Paid Vacation (1994)
 Flesh and Bone (1997)
 Days in Avalon (2000)
 My Own Best Enemy (2004)
 Emotional Remains (2008)
 Sundown (2008)
 Christmas Spirit (2012)
 Beautiful Goodbye (2014)

Filmografi

Referencer

Eksterne henvisninger 
 RichardMarx.com - officiel hjemmeside
 
 Richard Marx page  på VH1
 Richard Marx Music Page på Yahoo!
 

Sangere fra USA
Sangskrivere fra USA
Musikproducere fra USA
Personer fra Chicago
Erik Nielsen

Erik Nielsen kan være flere personer, heriblandt:
 Erik Nielsen (svømmer) – dansk svømmer og sportskommentator
 Erik Nielsen (borgmester) – dansk politiker, siden borgmester i Rødovre Kommune
 Erik Nielsen Rosenkrantz – dansk adelsmand
 Erik Nielsen (fodboldspiller) – Far til Kent Nielsen og dansk landsholdspiller
 Erik Nielsen (canadisk politiker) (1924-2008) – canadisk politiker, vicepremierminister fra 1984 til 1986
Megiddo (ep)

Megiddo er en ep fra det norske black metal-band Satyricon.

Spor
"The Dawn of a New Age" – 5:45 (Remix af Apoptygma Berzerk)
"Night of Divine Power" – 5:50 (Genindspilning af "The Dark Castle in the Deep Forest" fra debutalbummet Dark Medieval Times)
"Forhekset" – 4:16 (Live)
"Orgasmatron" – 4:59 (Mötorhead-cover)

Satyricon-album
Album fra 1997